
I. În ziua de 18.02.2012 ora 10,00 la Casa de Cultură a Sindicatelor din Reşiţa, etajul II, camera 94, va avea loc Adunarea generala a membrilor Filialei Caraş-Severin a Corpului Experţilor Contabili şi Contabililor autorizaţi din România, cu următoarea ordine de zi:
1. Raportul Consiliului filialei privind activitatea desfăşurată în anul trecut; Realizarea programului de activitate pe anul trecut pentru îndeplinirea atribuţiilor prevazute de acte normative sau hotărîri ale organelor superioare ale Corpului; Execuţia bugetului de venituri şi cheltuieli pe anul trecut; Raportul cenzorului asupra gestiunii filialei la 31 decembrie a anului trecut; Raportul Comisiei de disciplină privind activitatea desfăşurată în anul trecut; 
2. Aprobarea programului de activitate pe anul în curs;

3. Aprobarea bugetului de venituri şi cheltuieli pe anul în curs;

4. Aprobarea listei experţilor contabili de onoare şi a contabililor autorizaţi de onoare; 
5. Desemnarea reprezentan​ţilor la Conferinţa Naţională conform normativelor stabilite;
6. Aprobarea listei cabinetelor propuse pentru a fi supuse auditului în anul următor.

7. Alegeri: alegeri pentru reînnoirea a jumătate din numărul membrilor Consiliului filialei; alegerea Comisiei de disciplină, alegerea Comisiei de cenzori; 
II. Potrivit Regulamentului de organizare şi funcţionare, republicat, membrii Corpului care au dreptul de a fi aleşi, pot face “Declaraţii de candidatură” pentru un loc de titular sau de supleant la una din categoriile profesionale de care aparţin, expert contabil sau contabil autorizat.

“Declaraţiile de candidatură” pentru un loc de consilier fie în Consiliul Superior, fie în Consiliul filialei, întocmite conform modelului prezentat în anexa nr.5, se vor trimite filialei Caraş-Severin C.E.C.C.A.R., prin recomandată cu aviz de primire, astfel încât acestea să fie primite până la data de 25 ianuarie a.c. (cele primite după această dată nu se vor lua în considerare, pentru tardivitate).

Modelele de declaraţie de candidatură se pot ridica de la sediul filialei Corpului, str. G.A.Petculescu bl.7, sc.1, ap.1, oraşul Reşiţa, telefon 0255/220721.






    PREŞEDINTE,






Ec. Muntean Gheorghe 
